tartuNLP/wikipedia-smugri-20251201 huggingface dataset:
Packard Twelve

Packard Twelve on vuosina 1932–1939 valmistettu 12-sylinterinen loistoauto. Ensimmäisenä valmistusvuonna 1932 mallinimi oli "Twin Six", joka pian muutettiin pian Twelveksi V12-moottorin mukaan. Packard Twelve-mallia valmistettiin yhteensä 5811 kappaletta kaikki korimallit yhteenlaskien.
Twelven korimalleja oli paljon, ja Packardin autotehtaan lisäksi eri koritehtaat valmistivat erikoiskoreja asiakkaan tilauksen mukaisesti. Erikoiskorien kysyntä kuitenkin väheni 1930-luvun edetessä.
Jarruina ovat kaikissa pyörissä rumpujarrut. Jarrutehostin on vakiovaruste. Vuonna 1937 Twelven mekaaniset jarrut vaihtuivat nestetoimisiksi. Edessä on erillisjousitus ja takana jäykkä akseli pitkittäisin lehtijousin.
Auto painaa yli 2000 kiloa. Painonsa ja kokonsa vuoksi Twelve ei ole kaupunkiajossa parhaimmillaan, mutta maantieajossa Twelve on hyvä ajettava voimakkaan moottorinsa vuoksi. Huippunopeus vaihtelee vuosimallista ja moottorista riippuen 85–100 mph eli 137–161 km/t.
Twelven 7,3 litran moottori on 12-sylinterinen V-moottori sivuventtiilein. Suurin teho on 119 kW eli 160 anglosaksista hevosvoimaa. Moottorin koko kasvoi vuonna 1935 473 kuutiotuumaan eli 7,75 litraan ja suurin teho 130,5 kilowattiin (175 hv) kierrosluvulla 3 200 r/min. Vaihteita on kolme, joista 2 ja 3 ovat synkronoituja. Ykkönen on synkronoimaton.
RN Sicilia (1891)

RN Sicilia () oli Italian kuninkaallisen laivaston vuonna 1891 vesillelaskettu Re Umberto -luokan pre-dreadnought-taistelulaiva.
Valmistus.
Alus tilattiin Venetsian laivastontelakalta, missä köli laskettiin 3. marraskuuta 1884. Alus laskettiin vesille 6. heinäkuuta 1891 ja liitettiin laivastoon 4. toukokuuta 1895.
Palvelus.
Alus poistettiin alusluettelosta vuonna 1923.
Master of Wine

Master of Wine on englantilaisen Masters of Wine -instituutin myöntämä viinialan tutkinto. Se myönnetään henkilölle, joka on kokeen perusteella osoittanut syvällistä tuntemusta kaikesta viiniin liittyvästä sekä kykyä viestiä selkeästi. Vuosien 1953 ja 2015 välillä tutkinto on myönnetty yli 370 henkilölle 24 eri maasta. Suurin osa Master of Wineistä on ollut miehiä, mutta vuonna 2014 valituista suurin osa oli naisia. Nuorin on ollut 25-vuotias.
Suomalaisia tutkinnon suorittaneita ovat: 
Master of Wine -kokeeseen kuuluu teoriakoe, käytännön koe sekä tutkielma. Käytännön koe koostuu viininmaistelusta sokkona. Teoriakokeessa kysytään viinin tuotannosta ja käsittelystä, viinitaloudesta sekä nykyaikaan liittyvistä asioista. Tutkielma on kymmenen tuhannen sanan raportti, joka perustuu omaan tutkimukseen. Kokeen arvostelee paneeli, johon kuuluu muita Master of Wineja sekä viinikauppiaita. Kokelaan täytyy myös sitoutua instituutin ohjesääntöön.
Vihaan kyllästynyt

”Vihaan kyllästynyt” on Haloo Helsinki! -yhtyeen kappale yhtyeen viidenneltä albumilta "Kiitos ei ole kirosana". Kappale julkaistiin albumin toisena singlenä. 3. lokakuuta 2014 albumin julkistamisen yhteydessä. Kappaleen on säveltänyt yhtyeen kitaristi Leo Hakanen ja sen on sanoittanut solisti Elli.
Kappaleen musiikkivideo julkaistiin 2. lokakuuta 2014 yhtyeen Vevo-kanavalla YouTubessa. Sami Joensuun ohjaama video on kuvattu Bulgariassa Buzludža-monumentin ympäristössä. Kuvaustiimi sai rakennukseen poikkeuksellisen kuvausluvan, sillä rakennus on sortumavaarassa.
Erilliset tapahtumat

Erilliset tapahtumat eli toisensa poissulkevat tapahtumat on todennäköisyyslaskennan peruskäsite. Kukin tarkasteltava tapahtuma muodostuu satunnaisilmiön alkeistapauksista formula_1, joita voi olla vain satunnaisilmiön perusjoukkoon formula_2 kuuluvat alkeistapaukset. Alkeistapauksella formula_3 on kolme vaihtoehtoa: se kuuluu tapahtumaan formula_4 tai tapahtumaan formula_5 tai ei kumpaakaan formula_6. Jos alkeistapaus formula_1 kuuluu sekä tapahtumaan formula_8 että formula_9, eivät tapahtumat ole erilliset niiden yhteisen alkeistapauksen vuoksi. Ellei tapahtumilla ole yhtään yhteistä alkeistapausta, ovat ne "erilliset tapahtumat".
Yhteenlaskusäännöt.
Kaksi tapahtumaa.
Mikäli tapahtumat formula_8 ja formula_9 ovat erilliset, saadaan todennäköisyys sille, että alkeistapaus kuuluu yhdistettyyn tapahtumaan
formula_12 ("erillisten tapahtumien yhteenlaskusääntö")
Jos tapahtumat eivät ole täysin erilliset, tulee vastaava todennäköisyys laskea
formula_13 ("yleinen yhteenlaskusääntö")
missä erotuksessa on huomioitu yhteiset alkeistapaukset formula_14 vähentämällä ne kertaalleen pois. Muuten ne olisi huomioitu kummankin tapahtuman todennäköisyydessä kaksi kertaa.
Eksklusiivinen tai eroaa inklusiivisesta taista, joka käsiteltiin juuri edellä, siinä, että nyt "tai" tarkoittaa vain jompaakumpaa tapahtumaa. Yhdistetty tapahtuma ei silloin sisällä alkeistapauksia, jotka kuuluvat kumpaankin tapahtumaan. Jos tapahtumat ovat erillisiä, tulee todennäköisyys laskea "erillisten tapahtumien yhteenlaskusäännöllä", mutta jos ne eivät ole erilliset, lasketaan todennäköisyys
formula_15
Erotuksessa poistetaan yhteiset alkeistapaukset kahdesti, mikä varmistaa niiden puuttumisen yhdistetystä todennäköisyydestä.
Useita tapahtumia.
Kun tarkastelussa on useita tapahtumia formula_16, on erillisyyskysymys mutkikkaampi. Niiden tapahtumien kesken, jotka ovat erillisiä keskenään, lasketaan todennäköisyys
formula_17
Niiden tapahtumien kesken, jotka eivät ole erillisiä keskenään, lasketaan todennäköisyys yleisen unionin avulla
formula_18
RNK Split

Radnički Nogometni Klub Split on jalkapalloseura Splitin kaupungista. Seura pelaa Kroatian korkeimmalla sarjatasolla 1. HNL:ssä. Seura pelaa kotiottelunsa Stadion Park Mladežilla. Seura on voittanut maansa toiseksi korkeimman sarjatason 2. HNL:n kolmesti 1997, 1998 ja 2010.
Kokoonpano.
"Tilanne 29. heinäkuuta 2015"
Helenelunds IK

Helenelunds IK on tukholmalainen jääpallojoukkue, joka pelasi kaudella 2015–2016 Allsvenskanissa sen pohjoislohkossa.
Historia.
Helenelunds IK perustettiin vuonna 1928 alun perin IK Stjärnan -nimellä, mutta seura vaihtoi nimekseen Helenelunds IK vuonna 1929. Seuran toiminta-alue on Tukholman pohjoispuolinen Sollentunan alue.
Seuran lajeja ovat olleet yleisurheilu, nyrkkeily, jääpallo, jalkapallo ja hiihto. Myöhemmin myös jääkiekko ja pöytätennis. 1990-luvulla lajeihin tuli vielä salibandy. Nykyään seura on keskittynyt jääpalloon. Seura jakautui 1990-luvulla Helenelunds IK Footboll- ja Helenelunds IK Bandy -seuroiksi. Helenelunds IK Football yhdistyi edelleen IFK Sollentunan kanssa vuonna 2008 ja muodosti Sollentuna Fotboll IF:n ja jatkofuusioiden myötä Sollentuna FK:ksi.
Helenelunds IK pelasi ensimmäisen kerran toiseksi korkeinta sarjaa kaudella 1976–1977, joka silloin oli Bandytvåan-nimellä. Seura pelasi 1980-luvulla kolmanneksi korkeinta eli Divisioona 2:ta ja toiseksi korkeinta eli Divisioona 1:tä. Seura karsi ylempään sarjaan eli silloiseen Allsvenskaniin kausina 1979–1980, 1980–1981, 1985–1986, 1991–1992 sekä jokainen kausi kaudesta 1997–1998 alkaen kaudelle 2003–2004.
Seura 2000-luvulla.
Ennen kautta 2002 Helenelunds IK yhdistyi tukholmalaisen AIK Bandyn kanssa ja pelasi HIK/AIK-nimellä toiseksi korkeinta sarjaa eli Divisioona 1:tä. Yhdistyminen ei onnistunut, ja niinpä Helenelunds IK jatkoi pelaamista 2. Divisioonassa kaudella 2003–2004. Kaudella 2007–2008 seura pelasi jälleen toiseksi korkeinta sarjaa eli nykyistä Allsvenskania. Seura pysyi sarjassa, mutta seuraavana kautena seura putosi Allsvenskanista. Seuraavan kerran Helenelunds IK nousi Allsvenskaniin kaudeksi 2015–2016.
Keskuskeittiötalo

Keskuskeittiötalo on nimitys asuinkerrostalolle, jossa on keskuskeittiö. Keskuskeittiötaloja rakennettiin useissa Euroopan maissa 1900–1930-luvuilla. Talojen ensimmäisessä kerroksessa tai kellarissa oli keittiö, jossa palkattu henkilökunta valmisti ruoan niille talon asukkaille, jotka halusivat sitä tilata. Ruoka toimitettiin perille ruokahissillä. Sillä myös palautettiin käytetyt astiat keittiöön. Asunnoissa ei välttämättä ollut omia keittiöitä lainkaan, tai niissä saattoi olla vain pieni keittokomero. Keskuskeittiön yhteydessä oli usein myös ruokasali, jossa ulkopuolisetkin saattoivat käydä syömässä.
Kansainvälinen ilmiö.
Keskuskeittiötaloja rakennettiin 1900-luvun alkukymmeninä ainakin Tanskaan, Ruotsiin, Saksaan, Itävaltaan, Sveitsiin, Isoon-Britanniaan ja Suomeen. Ensimmäinen valmistui Kööpenhaminaan vuosina 1903–1905. Suomen ensimmäinen keskuskeittiötalo, Asunto-osakeyhtiö Päivölä Turussa, valmistui vuonna 1910. Kaikkiaan Suomeen rakennettiin vähintään kolmisenkymmentä keskuskeittiötaloa, valtaosa niistä Helsinkiin ja lukuisia Turkuun. Helsingissä keskuskeittiötalot sijoittuivat uudelle Töölön alueelle, Turussa pääosin Puolalanmäelle. Tampereen ainoa keskuskeittiötalo valmistui 1923, talon suunnittelivat arkkitehdit Bertel Strömmer ja Vilho Kolho.
Keskiluokan ja porvariston moderni koti.
Keskuskeittiötalot olivat käytännössä erityisesti ylemmän luokan sekä porvariston ja keskiluokan koteja. Yksi niiden usein mainittu asukasryhmä olivat työssä käyvät, koulutetut naiset. Esimerkiksi virkamiesperheille talot tarjosivat modernin vaihtoehdon kaupunkiasumiseen tilanteessa, jossa perheellä ei välttämättä enää ollut varaa palkata palvelijoita ja pitää asunnossaan palvelijanhuonetta. Keskuskeittiön avulla ajateltiin voitavan pitää yllä porvarillista elämäntapaa pienemmillä kuluilla.
Keskuskeittiöiden loppu.
Keskuskeittiötalojen kukoistuskautta Suomessa oli maailmansotien välinen aika. Suuri osa taloista luopui keskuskeittiöstä toisen maailmansodan aikaan, osa jo muutaman vuoden kokeilun jälkeen. Suomen ylivoimaisesti pisimpään toiminut kerrostalon keskuskeittiö lopetti toimintansa Turussa vuonna 2010.
Ennen ja jälkeen.
Keskuskeittiötalon edeltäjinä voi pitää asuntohotelleja, joita rakennettiin Yhdysvalloissa, etenkin New Yorkissa, 1890-luvulla. Niiden pidemmälle viety seuraaja puolestaan olivat kollektiivitalot, joissa asukkaat jakoivat keskenään muitakin tiloja ja palveluja kuin ruoan valmistukseen liittyvät. Talosta saattoi löytyä mm. lastentarha, siivooja, pesula ja ravintola. Kollektiivitaloajattelu kukoisti erityisesti Ruotsissa 1930-luvulla.
Ramat Gan

Ramat Gan () on kaupunki Israelissa Tel Avivin hallintoalueella. Kaupunki on perustettu vuonna 1921 ja vuoden 2017 lopussa sen asukasluku oli 156 277. Ramat Ganissa sijaitsee muun muassa Israelin suurin timanttipörssi, siihen liittyvä Bursan liikekeskus ja Ramat Gan Stadion. Kaupunki on tunnettu myös puistoistaan.
Historia.
Ramat Ganin ensimmäiset asukkaat olivat 20 Itä-Euroopasta saapunutta juutalaista siirtolaista. Vuonna 1914 he olivat perustaneet "Ir-Gannim" eli "puutarhakaupunki"-nimisen ryhmän. Heidän alkuperäisenä tarkoituksenaan oli perustaa maaseutuidyllinen siirtokunta, jossa tarjolla olisi kuitenkin kaupunkimaiset palvelut. Esimerkiksi tehtaiden perustaminen olisi siirtokunnassa kiellettyä. Ramat Gan perustettiin vuonna 1921 ja seuraavan vuoden puolella sen asukasluku oli 140. 1930-luvulla teollisuuslaitokset löysivät tiensä Ramat Ganiin. Maa oli paikalla Tel Avivin keskustaa halvempaa ja se houkutteli näin tehdaslaitosten perustajia. Myös kaupungin väkiluku kasvoi nopeasti. Vuonna 1948 Ramat Ganin asukasluku oli jo 19 000 ja vuonna 1963 jo 95 800. Hallinnollisesti Ramat Ganista tehtiin kaupunki vuonna 1950. Nopean kasvun ohella pyrittiin ylläpitämään myös alkuperäistä suunnitelmaa puutarhamaisesta kaupungista. Teiden varsille istutettiin puurivejä ja alueen kukkuloille perustettiin julkisia puutarhoja.
Talous.
Ramat Gan sijaitsee Israelin suurimmalla metropolialueella ja se on yksi maan teollisuuden keskuksista. Paikallisiin teollisuuden aloihin kuuluvat esimerkiksi tekstiili-, metalli-, elintarvike- ja puuteollisuus. Ramat Ganissa sijaitsee myös Israelin suurin timanttipörssi, johon liittyvä liikekeskus Bursa työllistää yhteensä noin 50 000 henkilöä. Kaupunki tunnetaan yhä puistoistaan ja Ramat Ganin kansallispuistossa vierailee vuosittain miljoonia kävijöitä. Kaupungissa sijaitsee myös Israelin suurimpiin lukeutuva 60 000 paikkainen Ramat Gan Stadion.
Väestö.
Ramat Ganin asukasluku vuoden 2017 lopussa oli 156 277. Asukkaisiin kuuluu niin maahanmuuttajia, kuin Israelissa syntyneitäkin.
Jättivalmuska

Jättivalmuska ("Tricholoma colossus") on hyvin iso ja Suomessa harvinainen mäntymetsien sieni. Se on luokiteltu uhanalaiseksi sienilajiksi.
Pisamamalikka

Pisamamalikka ("Paralepista gilva", syn. "Lepista gilva") on ruskomalikkaa muistuttava sienilaji, mutta lakki on vaalean kellanruskehtava ja sen pinnassa pyöreitä, pisamamaisia täpliä. Se on maultaan mieto, tuoksultaan aromaattinen. Sen kasvupaikkoja ovat metsät ja kulttuuriympäristöt kuten kompostit ja lehtikarike.
Kevätmalikka

Kevätmalikka ("Rhizocybe vermicularis", syn. "Clitocybe vermicularis") on pälvimalikkalaji. Se on aikainen kevätsieni, joka muistuttaa hieman harmomalikkaa.
Antoine de la Mothe Cadillac

Antoine Laumet de la Mothe Cadillac (tai "Lamothe-Cadillac", alun perin Antoine Laumet, 1658 Saint-Nicolas-de-la-Grave, Tarn-et-Garonne, Ranska –1730 Castelsarrasin, Tarn-et-Garonne, Ranska) oli ranskalainen sotilas, tutkimusmatkailija ja liikemies Pohjois-Amerikan Uudessa Ranskassa. Hän perusti nykyisen Michiganin alueella sijainneen Pontchartrainin linnoituksen yhteyteen siirtokunnan nimeltä Ville d’Etroit, josta alkoi kehittyä nykyinen Detroitin kaupunki.
Cadillac lähti sotilaana Ranskasta Amerikkaan 1683 ja eteni siellä Mackinacin vartioaseman päälliköksi 1694. Laajentaakseen ranskalaisten turkiskauppaa Pohjois-Amerikkaan hän hankki itselleen laajan maa-alueen uuden siirtokunnan perustamiseksi sadankunnan muun ranskalaissiirtolaisen kanssa. Myöhemmin Cadillac toimi Louisianan kuvernöörinä. Kun hän palasi takaisin Ranskaan, hänestä tuli Castelsarrasinin kuvernööri. 
Antoine de la Mothe Cadillacin mukaan on nimetty General Motorsin loistoautomerkki Cadillac. Automerkin tunnuskuvio on muokattu Cadillacin nelikenttäisestä sukuvaakunasta.
Cry Me a River

Cry Me a River on yhdysvaltalaisen Arthur Hamiltonin vuonna 1953 säveltämä ja sanoittama blues-balladi. Hamilton sävelsi sen jazzlauluja Ella Fitzgeraldia varten 1920-luvulle sijoittuvaan elokuvaan ""Pete Kelly's Blues". Kappale kuitenkin jäi pois elokuvasta ja sen levytti ensi kerran näyttelijä-laulaja Julie London vuonna 1955. Fitzgerald ehti levyttää kappaleen vasta useita vuosia myöhemmin, ja se ilmestyi vuonna 1961 levyllä "Clap Hands, here comes Charlie"". 
Kappaleesta on sittemmin muodostunut blues-standardi. Levytysten kokonaismäärä on varovaistenkin arvioiden mukaan vähintään satoja.
Suomenkieliset sanat kappaleeseen teki Saukki. Lauluyhtye "Harmony Sistersistä" tunnettu Maire Ojonen levytti sen suomenkielisellä "Joet tulvimaan itke" -nimellä jo vuonna 1956. Hänen jälkeensä sen ovat levyttäneet mm. Carola sekä vuonna 2003 Anna Eriksson.
Lento (romaani)

Lento on Jarkko Tontin vuonna 2013 ilmestynyt romaani.
Juoni.
Tähtitieteilijä Tiitus Toiviainen on matkalla kansainväliseen hätäkokoukseen Tokioon: asteroidi 433 Eros on ajautunut törmäyskurssille Maapallon kanssa. Tiitus näkee itsensä avainasemassa katastrofin viime hetken torjunnassa, mutta onnettomien sattumien seurauksena hän juuttuu lentokentälle Moskovaan, ja maailmanlaajuisessa julkisuudessa pääsevätkin paistattelemaan hänen kollegansa. Vai onko sittenkään kyse sattumasta? Samalle lennolle on sattunut muitakin ihmisiä, joilla on suuria suunnitelmia ja mahtipontisia tavoitteita. Tiitus on vienosti ylpeä naistenmiehen taipumuksistaan, vaikka ne uhkaavat tuhota hänen avioliittonsa.
Vastaanotto.
Mervi Kantokorpi kiitti Helsingin Sanomien arviossaan teosta mainiosta allegoriasta Maata kohti uhkaavasti kiitävästä 433 Eros -nimisestä asteroidista ja Tiituksen vilkkaasta halusta.
Keskisuomalaiseen teoksen arvioineen Risto Löfin mukaan ”Erotomaani Tiitus on Eros-asteroidin asiantuntija. Eros, joka merkitsee kreikkalaisessa mytologiassa rakkauden jumalaa, lähestyy maata samalla, kun Tiitus kulkee kohti oman elämänsä suurta ratkaisua.”
Windows Server 2016

Windows Server 2016 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä ja jota on kehitetty samanaikaisesti Windows 10:n kanssa. Ensimmäinen varhainen esijulkaisuversio (Technical Preview) tuli saataville 1. lokakuuta 2014 yhdessä System Centerin ensimmäisen esijulkaisuversion kanssa. Windows Server 2016 julkaistiin 26. syyskuuta 2016 Microsoftin Ignite-konferenssissa. Windows Server 2016 tuli yleisesti saataville 12. lokakuuta 2016.
Fumaraasi

Fumaraasi eli fumaraattihydrataasi on entsyymi, joka katalysoi fumaarihapon reversiibeliä hydratoitumista omenahapoksi. Entsyymi on osa sitruunahappokiertoa ja sitä esiintyy kaikissa eliöissä. Fumaraasin EC-numero on EC 4.2.1.2.
Rakenne ja toiminta.
Fumaraasista on kolme isoentsyymiä, jotka voidaan jakaa kolmeen luokkaan ja esimerkiksi "Escherichia coli" -bakteerissa esiintyy kaikkia näihin kolmeen luokkaan kuuluvia fumaraaseja. Luokkaan I kuuluvat fumaraasit esiintyvät eräissä bakteereissa kuten "Escherichia coli" -bakteerissa ja ovat rakenteeltaan dimereejä. Ne ovat rauta-rikkiproteiineja ja herkkiä inaktivoitumaan lämmön vaikutuksesta. Luokkaan II kuuluvat fumaraasit esiintyvät bakteerien lisäksi myös aitotumaisissa eliöissä kuten eläimissä ja kasveissa. Ne ovat rakenteeltaan tetrameerejä. Esimerkiksi ihmisen fumaraasi koostuu 1 784:stä aminohaposta ja sen molekyylimassa on 194 kDa. Luokan II fumaraasit eivät tarvitse rautaa toimiakseen. Usein, kun puhutaan fumaraasista, tarkoitetaan nimenomaan luokkaan II kuuluvia fumaraaseja. Luokan III entsyymejä esiintyy bakteereissa.
Fumaraasin katalysoiman reaktion reaktiomekanismi on suhteellisen huonosti tunnettu. Erityisesti ongelmallinen on fumaarihapon muodostuminen omenahaposta, jossa täytyy eliminoitua protoni, jonka pKA arvo on hyvin korkea, yli 30. Luokan II fumaraasit selviävät tästä ilman koentsyymejä. Sitruunahappokierrossa fumaarihaposta muodostuu omenahappoa. Mekanismin oletetaan olevan seuraavanlainen. Ensimmäisessä vaiheessa fumaraasin aktiivisen keskuksen emäksinen aminohappo ottaa vastaan protonin vesimolekyyliltä, josta muodostuu nukleofiilisempi hydroksidi-ioni. Hydroksidi-ioni reagoi nukleofiilisella additiolla fumaarihapon kaksoissidoksen hiiliatomiin, jolloin muodostuu välituotteena karbanioni. Tätä karbanionia stabiloi viereinen karbonyyliryhmä. Seuraavassa vaiheessa fumaraasientsyymin hapan aminohappo luovuttaa karbanionille protonin. Protoninluovutus tapahtuu stereoselektiivisesti antiadditiolla ja tuotteena muodostuu ainoastaan omenahapon S- eli -enantiomeeria.
Fumaraasin puutos on harvinainen periytyvä sairaus, joka johtaa fumaarihapon kertymiseen elimistöön. Sairauden oireita ovat pienipäisyys, kuulon ja näön heikko kehittyminen, hengitysvaikeudet ja lihasheikkous. Fumaraasin puutosta sairastavat menehtyvät tyypillisesti pian varhaisen lapsuusiän jälkeen.
Fumaraasin käyttö.
Fumaraasia voidaan käyttää valmistettaessa bioteknisesti fumaarihaposta S-omenahappoa. Tähän tarkoitukseen käytetään tyypillisimmin "Brevibacterium ammoniagenes" -bakteerista eritettyä fumaraasia. Fumaraasi on substraattiselektiivisyydeltään melko kapea, mutta hyväksyy eräät fumaarihapon johdannaiset kuten kloorifumaarihapon, josta muodostunutta "treo"-klooriomenahappoa on käytetty eräiden luonnonaineiden synteeseissä.
Joanna Fiodorow

Joanna Fiodorow (s. 4. maaliskuuta 1989 Augustów) on puolalainen moukarinheittäjä. 168 senttimetriä pitkä ja 77 kilogrammaa painava Fiodorow edustaa AZS Poznańia. Hänen valmentajanaan toimii Czesław Cybulski.
Fiodorow saavutti hopeaa vuoden 2011 alle 23-vuotiaiden EM-kilpailuista Ostravasta. Vuoden 2011 MM-kilpailuissa Daegussa hän jäi karsintaan. Hän oli mukana vuoden 2012 kesäolympialaisissa Lontoossa, jossa hän sijoittui finaalin seitsemänneksi. Vuoden 2014 EM-kilpailuista Zürichistä hän saavutti pronssia tuloksella 73,67. Kesäuniversiadeissa 2015 Gwangjussa Fiodorow oli hopealla tuloksella 69,69. Pekingin MM-kilpailuissa 2015 hän karsiutui loppukilpailusta.
Fiodorow sijoittui 2016 Amsterdamin EM-kilpailuissa kymmenenneksi ja Rio de Janeiron olympialaisissa yhdeksänneksi. Lontoon MM-kilpailuissa 2017 hän oli kuudes tuloksella 73,04. Hän sai saman vuoden Taipein universiadeissa pronssia tuloksella 71,33. Berliinin EM-kilpailuissa 2018 hän saavutti pronssia tuloksella 74,00. Dohan MM-kilpailuissa 2019 hän sai hopeaa omalla ennätyksellään 76,35. Vuodelle 2021 siirretyissä Tokion olympialaisissa hän sijoittui seitsemänneksi.
Michael Jung

Michael Jung (s. 31. heinäkuuta 1982 Bad Soden am Taunus) on saksalainen kenttäratsastaja ja olympiavoittaja. Jung on 170 senttimetriä pitkä ja painaa 68 kilogrammaa.
Jung voitti vuoden 2012 kesäolympialaisista kultaa sekä henkilökohtaisesta että joukkuekilpailusta hevosellaan "La Biothesque Sam". 30:ntenä syntymäpäivänään Jung teki historiaa olemalla ensimmäinen kenttäratsastaja, joka on hallitseva mestari sekä olympialaisissa, MM-kilpailuissa ja EM-kilpailuissa. Vuoden 2016 kesäolympialaisista Rio de Janeirosta Jung saavutti kultaa yksilökilpailusta ja hopeaa joukkuekilpailusta. MM-kilpailuista Jung on saavuttanut yhden yksilökullan, yhden joukkuekullan ja yhden yksilöhopean. EM-kilpailuista hänellä on kaksi yksilö- ja joukkuekultaa sekä yksi henkilökohtainen pronssi. 
Jungin valmentajana toimii hänen isänsä Joachim Jung.
Suomen Kipu

Suomen Kipu ry (aikaisemmin Kipupotilasyhdistys) on pitkäkestoisesta kivusta kärsivien, heidän läheistensä, hoitohenkilökunnan sekä kipuasioista kiinnostuneiden valtakunnallinen etu- ja yhteistyöjärjestö. Suomen Kipu on SOSTEn jäsenjärjestö.
Suomen Kipu ry on toiminut vuodesta 1992.
Suomen Kipu ry
RN Sardegna (1890)

RN Sardegna () oli Italian kuninkaallisen laivaston vuonna 1890 vesillelaskettu Re Umberto -luokan pre-dreadnought-taistelulaiva.
Valmistus.
Alus tilattiin La Spezian laivastontelakalta, missä köli laskettiin 24. lokakuuta 1885. Alus laskettiin vesille 20. syyskuuta 1890 ja liitettiin laivastoon 16. helmikuuta 1895.
Palvelus.
Alus poistettiin alusluettelosta 4. tammikuuta 1923.
Nadine Broersen

Nadine Martina Broersen (s. 29. huhtikuuta 1990 Hoorn) on alankomaalainen yleisurheilun moniottelija. Broersen edustaa SPRN-seuraa.
Ura.
Lontoon olympialaisissa 2012 Broersen oli seitsenottelussa 11:s. Göteborgin sisäratojen EM-kisoissa 2013 hän oli viisiottelussa 12:s. Samana vuonna Broersen oli Moskovan MM-kilpailuissa seitsenottelun kymmenes.
Vuonna 2014 Broersen voitti kultaa Sopotin sisäratojen MM-kisoissa Hollannin ennätyspistein 4830. Samana vuonna hän saavutti hopeaa Zürichin EM-kisoissa tuloksella 6498. Heinäkuussa 2014 hän voitti moniotteluiden Euroopan Cupin Superliigassa Toruńissa seitsenottelun uudella ennätyksellään 6539. Vuonna 2015 Broersen otteli Prahan sisäratojen EM-kisoissa, mutta keskeytti kolmannen lajin jälkeen. Samana vuonna hän oli Pekingin MM-kilpailuissa neljäs.
Broersen keskeytti seitsenottelun Amsterdamin EM-kilpailuissa 2016. Rio de Janeiron olympialaisissa hän sijoittui 13:nneksi. Belgradin sisäratojen EM-kilpailuissa 2017 hän oli viides, mutta keskeytti samana vuonna seitsenottelun Lontoon MM-kilpailuissa. Dohan MM-kilpailuissa 2019 hän oli seitsenottelussa kuudes ja Toruńin sisäratojen EM-kilpailuissa 2021 viisiottelussa kymmenes. Samalle vuodelle siirretyissä Tokion olympialaisissa hän keskeytti seitsenottelun.
Broersen pitää hallussaan korkeushypyn Alankomaiden ennätystä niin ulko- kuin sisäradoillakin.
Ennätykset.
Sisällä.
Lähde
RN Ruggiero di Lauria

RN Ruggiero di Lauria () oli Italian kuninkaallisen laivaston vuonna 1884 vesillelaskettu Ruggiero di Lauria -luokan pre-dreadnought-taistelulaiva.
Valmistus.
Alus tilattiin Regio Cantiere di Castellammare di Stabialta Castellammare di Stabiasta, missä köli laskettiin 3. elokuuta 1881. Alus laskettiin vesille 9. elokuuta 1884 ja liitettiin laivastoon 1. helmikuuta 1888.
Palvelus.
Alus poistettiin alusluettelosta 11. marraskuuta 1909.
Oleksi Toroh’ti

Oleksi Pavlovytš Toroh’ti (, s. 22. toukokuuta 1986 Zuhres, Ukrainan SNT) on ukrainalainen painonnostaja. 181 senttimetriä pitkä ja 105 kilogrammaa painava Toroh’ti edustaa Dinamo Harkovaa ja kilpailee 105-kiloisten sarjassa.
Ura.
Toroh’ti saavutti 105-kiloisten sarjan olympiakultaa vuoden 2012 kesäolympialaisista Lontoosta. Hän kuitenkin menetti olympiakultansa vuonna 2019, kun hänen Lontoossa antamansa dopingnäyte tutkittiin uudelleen. Hän sai kahden vuoden kilpailukiellon ja kaikki hänen tuloksensa aikavälillä 4.8.2012–3.8.2015 hylättiin takautuvasti.
Toroh’ti oli mukana myös vuoden 2008 kesäolympialaisissa Pekingissä sijoittuen 11:nneksi. MM-kilpailuista Toroh’ti on saavuttanut pronssia vuodelta 2011 Pariisista ja EM-kilpailuista hopeaa vuodelta 2009 Bukarestistä.
Toroh’tin valmentajina toimivat Valeri Nikulin ja Mihail Matsoha.
Carolin Schäfer

Carolin Schäfer (s. 5. joulukuuta 1991 Bad Wildungen) on saksalainen yleisurheilun moniottelija. 178 senttimetriä pitkä ja 65 kilogrammaa painava Schäfer edustaa LG Eintracht Frankfurtia. Aiemmin hän edusti TV Friedrichsteiniä. Hänen valmentajanaan toimii Jürgen Sammert.
Ura.
Schäferillä on kolme mitalia nuorten arvokisoista. Vuonna 2008 hän saavutti kultaa alle 20-vuotiaiden MM-kilpailuista, vuonna 2007 hopeaa alle 18-vuotiaiden MM-kilpailuista ja vuonna 2009 kultaa alle 20-vuotiaiden EM-kilpailuista.
Schäfer sijoittui EM-kilpailuissa kymmenenneksi Helsingissä 2012 ja neljänneksi Zürichissä 2014 silloisella ennätystuloksellaan 6395 pistettä. Pekingin MM-kilpailuissa 2015 hän keskeytti. Rio de Janeiron olympialaisissa 2016 hän sijoittui viidenneksi pistein 6540. Hän saavutti Lontoon MM-kilpailuissa 2017 hopeaa tuloksella 6696 pistettä. Berliinin EM-kilpailuissa 2018 hän sai pronssia pistein 6602. Vuodelle 2021 siirretyissä Tokion olympialaisissa hän sijoittui seitsemänneksi. Münchenin EM-kilpailuissa 2022 hän sijoittui kuudenneksi. Hän keskeytti seitsenottelun Budapestin MM-kilpailuissa 2023.
Muuta.
Schäfer seurusteli lentopallon Bundesliigassa ja Saksan nuorisomaajoukkueossa pelanneen Dennis Hefterin kanssa. Hefter kuoli helmikuussa 2015 vain 21-vuotiaana jäätyään junan alle.
Tapahtumien riippuvuus

Tapahtumien riippuvuus on todennäköisyyslaskennassa peruskäsite, jossa saman satunnaisilmiön perusjoukossa formula_1 kahden tapahtuman todennäköisyydet riippuvat toisistaan. Näiden todennäköisyydet tulee määrittää käyttäen ehdollista todennäköisyyttä. Mikäli tapahtumien todennäköisyydeksi tulee sama tulos kuin ilman ehdollista todennäköisyyttä, ovat tapahtumat riippumattomia. Riippumattomuutta voidaan merkitä käyttämällä merkkiä formula_2
Riippuvuus.
Riippuvien tapahtumien todennäköisyyksiin käytetään ehdollista todennäköisyyden käsitettä. Riippuvuuden määrä on usein tuntematon, joten se huomioidaan laskemalla erikseen riippuvien tapahtumien todennäköisyydet, jolloin yhteisestä todennäköisyydestä tulee
formula_3 ("riippuvien tapahtumien kertolaskusääntö")
Kaksi jälkimmäistä laskutapaa voidaan käyttää toistensa vaihtoehtoina.
Usean riippuvan tapahtuman todennäköisyys.
Kun tarkastellaan kolmea tapahtumaa, jotka riippuvat toisistaan, voidaan laskea yhteinen todennäköisyys
formula_4
mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat formula_5, saadaan
formula_6 
Riippumattomuus.
Määritelmä: kaksi riippumatonta tapahtumaa.
Kaksi tapahtumaa formula_7 ja formula_8 ovat riippumattomia eli formula_9, jos ja vain jos ne toteuttavat todennäköisyyden kertolaskusäännön
formula_10 ("riippumattomien tapahtumien kertolaskusääntö")
Riippumattomassa tapauksessa ehdolliset todennäköisyydet ovat samat kuin yksittäiset todennäköisyydet (vertaa riippuvat tapaukset) eli 
formula_11
ja
formula_12
Vastatapahtumien riippumattomuus.
Jos tapahtumat formula_7 ja formula_8 ovat riippumattomia, niin silloin ovat myös formula_15, formula_16 sekä formula_17 riippumattomia, missä viivalla merkityt ovat tapahtumien vastatapahtumat.
Kolmen tapahtuman riippumattomuus.
Tapahtumat formula_7, formula_8 ja formula_20 voivat olla pareittain riippumattomat. Tämä ei tee kaikkia kolmea tapahtumaa keskenään riippumattomiksi, vaan myös kolmen tapauksen todennäköisyyksien tulo on oltava tapahtumista riippumaton. Kolmen tapahtuman riippumattomuuteen vaaditaankin neljä ehtoa: 
formula_21
formula_22
formula_23
formula_24
Riippumattomuus toteutuu vastavasti useammalle tapahtumalle.
Usean riippumattoman tapahtuman todennäköisyys.
Kolmen riippumattoman tapahtuman yhteinen todennäköisyys on 
formula_25
ja usean riippumattomien tapahtumien formula_5 yhteinen todennäköisyys on
formula_27
Batinan tasanko

Batinan tasanko (, al-Batina) on Omanin sulttaanikunnan pohjoisosissa ja pieneltä osin Yhdistyneiden arabiemiirikuntien koillisosassa, Omaninlahden ja Hajarvuoriston välissä sijaitseva rannikkotasanko, joka on Omanin tärkein maataloustuotannon alue. 
Tasangon pituus on noin 400 kilometriä ja leveys 10–50 kilometriä. Toinen määrittely katsoo tasangon alkavaksi luoteessa Omanin ja Arabiemiraattien rajaseudulta (Shināṣ) ja päättyvän idässä jo Seebiin. Tällöin tasangon leveys on 15-45 kilometriä, ja pituus noin 240 kilometriä. Jälkimmäinen määrittely lähtee Omanin hallinnollisesta aluejaosta, eikä luonnonmaantieteellisistä olosuhteista, joiden mukaan Batinan tasanko jatkuu esimerkiksi itäpäässään Omanin pääkaupunkiseudulla samalla kaventuen. On myös yhdisteleviä kuvauksia, joissa Batinan rannikkotasangon pituudeksi voidaan mainita esimerkiksi 320 kilometriä.
Omanin aluehallinnon ylemmän tason hallinnollisista alueista eli kuvernementeista Batinan tasangolla sijaitsevat ainakin osittain al-Batinan pohjoinen kuvernementti, al-Batinan eteläinen kuvernementti ja Masqat. Al-Batinan pohjoinen ja eteläinen kuvernementti muodostettiin lokakuussa 2011 jakamalla aiempi al-Batinan kuvernementti kahtia. Joissain tasankoa käsittelevissä tarkasteluissa määrittely pohjautuu tähän al-Batinan kuvernementin tai sen seuraajien hallinnolliseen alueeseen (esimerkiksi Britannica-tietosanakirja).
Heroes &amp; Generals

Heroes &amp; Generals (myös Heroes and Generals, lyhyesti "H &amp; G") on tanskalaisen Reto-Moton kehittämä ja julkaisema strateginen ensimmäisen persoonan ammuntapeli, joka sijoittuu toiseen maailmansotaan. Peli on ladattavissa ilmaiseksi Steam-pelikaupasta. Pelissä ei ole lainkaan yksinpelimahdollisuutta 36 pelaajan moninpelin lisäksi. Alun perin pelissä kuitenkin oli yksin pelattava First Blood -niminen tutoriaalitehtävä, jossa oli mahdollista kokeilla erilaisia aseita ja tarvikkeita tekoälysotilaita vastaan. Tämä kuitenkin poistui syyskuussa 2016 julkaistussa "Garman"-päivityksessä. "Heroes &amp; Generalsin" musiikin on säveltänyt Jesper Kyd, joka tunnetaan "Assassin’s Creed"- ja "Hitman"-pelisarjojen musiikin säveltämisestä. 
Alun perin "Heroes &amp; Generalsissa" oli kaksi pelattavaa maata: Yhdysvallat ja Natsi-Saksa. Helmikuussa 2015 julkaistun "Timoshenko"-päivityksen yhteydessä kolmanneksi maaksi tuli Neuvostoliitto.
"Heroes and Generalsissa" voi pelata useantyyppisillä hahmoilla. Hahmoluokkia ovat tiedustelijat ("recon"), jalkaväki ("infantry"), taistelulentäjät ("fighter pilot"), maahanlaskujoukot ("paratrooper"), panssarivaunun kuljettajat ("tank crewman") ja kenraalit ("general"). 
Peliä pelaamalla ja suorittamalla erilaisia haasteita pelaaja ansaitsee mitaleita, joilla on mahdollista parantaa hahmon taitoja ja ominaisuuksia, kuten aseenkäsittelyä, fyysistä kestävyyttä ja aselajikohtaisia taitoja.
Peli julkaistiin virallisesti 23. syyskuuta 2016.
Rukous (kappale)

Rukous on alternative rock -yhtye Maj Karman single yhtyeen albumilta "Ukkonen". Se julkaistiin 14. kesäkuuta 2006 levymerkillä Megamania.
Kappale ylsi julkaisuviikollaan Suomen virallisen listan sijalle 2.
Franjo Gregurić

Franjo Gregurić (s. 12. lokakuuta 1939 Lobor) on kroatialainen poliitikko, joka toimi Kroatian pääministerinä vuosina 1991–1992.
Pääministeriksi.
Gregurić kävi Zagrebin yliopistoa ja eteni työkokemuksellaan johtajaksi. Johtajaksi päästyään hänestä tuli korkea-arvoinen virkamies ja työskenteli sen jälkeen virkamiehenä Moskovassa. Vuonna 1990 Gregurić liittyi Kroatian demokraattisen liiton jäseneksi ja hänestä tuli pääministeri seuraavana vuonna. 
Hajoamissota.
Gregurić oli mukana Jugoslavian hajoamissodissa majurina. Hän johti Kroatian militaripoliiseja, jotka olivat sotineet Jugoslavian armeijaa vastaan. Hajoamissotien jälkeen Gregurić erotettiin pääministerin virasta vuonna 1992.
Eron jälkeen.
Vuosien 1993 ja 2000 välillä Gregurićista tuli Kroatian palontorjuntayhdistyksen johtaja. Vuonna 2010 Gregurić nimitettiin hallintoneuvoston toimitusjohtajaksi.
RN Francesco Morosini

RN Francesco Morosini () oli Italian kuninkaallisen laivaston vuonna 1885 vesillelaskettu Ruggiero di Lauria -luokan pre-dreadnought-taistelulaiva.
Valmistus.
Alus tilattiin Venetsian laivastontelakalta, missä köli laskettiin 4. joulukuuta 1881. Alus laskettiin vesille 30. heinäkuuta 1885 ja liitettiin laivastoon 21. elokuuta 1889.
Palvelus.
Alus upotettiin maalilaivana 15. syyskuuta 1909.
Kelliäinen

Kelliäinen ("Mesovelia furcata") on kelliäisten sukuun kuuluva laji. Se on 3–3,5 mm:n pituinen. Se muistuttaa muodoltaan lähinnä sikaria ja se on väriltään kirkkaanvihreä. Sillä on pitkät tuntosarvet, mutta sillä ei ole siipiä. Se oleskelee kelluvien lehtien päällä ja sitä esiintyy enimmäkseen lammissa ja järvissä.
Teeman elokuvafestivaali

Teeman elokuvafestivaali on Yle Teeman viisipäiväinen tv-tapahtuma, joka koostuu elokuvista ja niihin liittyvistä väliaikanumeroista. Sitä edelsi Yle Teema -kanavan 10-vuotisjuhlaan liittynyt Elokuvan juhlaviikko vuonna 2011. 
Ensimmäisen kerran elokuvafestivaali järjestettiin Teemalla joulukuussa 2012, ja sen jälkeen tapahtuma on ollut loppuvuoden ohjelmistossa vuosittain. 
Vuosi 2017 oli välivuosi. Vuonna 2018 festivaali järjestettiin vastaavasti kaksi kertaa, keväällä ja loppusyksystä. Keväällä 2018 festivaalin teemana oli David Lynch, syksyllä 2018 teemana oli elokuvamusiikki. 
Vuonna 2019 festivaalin ilme teki kunniaa Andrei Tarkovskin "Stalkerille", ja festivaalilla nostettiin esiin elokuvakriitikoiden työtä. Vuoden 2020 festivaalin avainelokuvia olivat "Thelma &amp; Louise", "The King – Elvis Presleyn Amerikka" ja "El Topo". Festivaalin 10-vuotisjuhlaa vietettiin marraskuussa 2021. 
Teeman 11. elokuvafestivaali järjestettiin Yle Teemalla ja Yle Areenassa 16.–20.11.2022. Sen teemana olivat unet, ja avainelokuvia olivat "Mulholland Drive", "Solaris", "Maja lapsuuden reunalla" ja Hirokazu Kore-edan "Elämän jälkeen".
Marraskuussa 2023 festivaalin teemana oli elokuvien äänimaailma. Ohjelmistossa olivat muun muassa "Drive My Car", "Annette", "The Sparks Brothers" ja "Maestro Ennio Morricone". 
Festivaalin tuottajana ja ohjelmiston suunnittelijana on toiminut alusta asti Kati Sinisalo. 
Kirsi Kukkuraisen suunnittelemat festivaalijulisteet on palkittu kolmesti Hopeahuipulla Vuoden huiput -kilpailun julistesuunnittelun sarjassa vuosina 2012 (Elokuvan juhlaviikko), 2014 ja 2015.
RN Andrea Doria (1885)

RN Andrea Doria () oli Italian kuninkaallisen laivaston vuonna 1885 vesillelaskettu Ruggiero di Lauria -luokan pre-dreadnought-taistelulaiva.
Valmistus.
Alus tilattiin La Spezian laivastontelakalta, missä köli laskettiin 7. tammikuuta 1882. Alus laskettiin vesille 21. marraskuuta 1885 ja liitettiin laivastoon 16. toukokuuta 1891.
Palvelus.
Alus poistettiin alusluettelosta 25. toukokuuta 1911, minkä jälkeen se oli Tarantossa varastoaluksena. Italian liityttyä ensimmäiseen maailmansotaan alus oli 7. huhtikuuta 1915 alkaen Brindisissä uivana patterina nimellä "GR104". Sotatoimien päätyttyä alus oli kelluvana öljytankkina, kunnes se romutettiin vuonna 1929.
Risnjakin kansallispuisto

Risnjakin kansallispuisto on Primoje-Gorski Kotarissa Istriassa sijaitseva puisto. Se on samannimisen vuoren lähellä.
Historia.
Risnjak sai alkuunsa siitä, kun sinne saapui kasvitieteilijä Joseph Standler 1800-luvulla. Sen jälkeen sinne saapui monia kasvitieteilijöitä, joista tunnetuin oli Josip Schlosser. Ensimmäinen vuorikiipeily vierailu järjestettiin Risnjakin vuorella vuonna 1932 ja myös sinne rakennettiin vuoristomajataloja samana vuonna. Vuonna 1949 kasvitieteilijä Ivo Horvat ehdotti, että Risnjak olisi suojeltava. Päätös tuli lainvoimaiseksi parlamentin ja sosialistisen tasavallan vuoksi. Sinne on myös perustettu pari kylää Risnjakin lähelle 1990-luvulla.
RN Lepanto (1883)

RN Lepanto () oli Italian kuninkaallisen laivaston vuonna 1883 vesillelaskettu Italia-luokan taistelulaiva.
Valmistus.
Alus tilattiin Livornosta Cantiere navale fratelli Orlandolta, missä köli laskettiin 4. marraskuuta 1876. Alus laskettiin vesille 17. maaliskuuta 1883 ja liitettiin laivastoon 16. elokuuta 1887.
Palvelus.
Alus poistettiin alusluettelosta 15. tammikuuta 1914.
Tomislav

Tomislav (k. 928) oli kroatialainen hallitsija, jota pidetään Kroatian kuningaskunnan ensimmäisenä kuninkaana. Hän yhdisti erilliset Kroatian ja Pannonian herttuakunnat yhdeksi kokonaisuudeksi. Tomislav nousi Kroatian herttuakunnan hallitsijaksi 910 ja oli kuninkaana 925–928.
Elämä.
Tomislavista tuli Kroatian herttuakunnan hallitsija yleisesti hyväksytysti määritelmän mukaan vuonna 910. Hänen edeltäjänsä oli Muncimir, joka oli luultavasti Tomislavin isä. Ei ole kuitenkaan täyttä varmuutta siitä, että hallitsiko Muncimir vuoteen 910 asti. Joidenkin historioitsijoiden mukaan Muncimir olisi kuollut jo vuonna 900, ja herttuakunnan hallitsijana olisi ollut neljä eri henkilö ennen kuin Tomislav olisi tullut valtaan 910–914.
Pannonian herttuakunnan kroaatit pyysivät Tomislavilta apua taistelussa unkarilaisia vastaan. Tomislav kukisti heidät ja perusti rajan Dravajoelle. Hän yhdisti Pannonian Kroatian herttuakuntaan.
Bysantti solmi 923 Tomislavin kanssa liittouman Bulgarian tsaari Simeon I:stä vastaan. Tämä kiihotti Simeonin hyökkäämään Kroatiaan 926. Simeonin hyökkäys oli kuitenkin täydellinen katastrofi, ja Tomislav kukisti bulgarialaiset täydellisesti. Taistelun lopputulos oli Balkanin voimasuhteiden kannalta merkittävä, sillä se vaikutti kroaattien ja bulgaarien kulttuurialueen vakiintumiseen.
Tomislavin uskotaan kruunatun Kroatian kuninkaaksi joko vuonna 924 tai 925. Asiasta ei ole kuitenkaan täyttä varmuutta, eikä ole tietoa siitä, koska hänet kruunattiin ja kuka hänet kruunasi. Ainoa todiste Tomislavin kuninkuudesta on paavi Johannes X:n vuonna 925 lähettämä kirje, jossa paavi kutsuu Tomislavia kuninkaaksi. Kirjeen aitous on kuitenkin kyseenalainen.
Tomislav kuoli todennäköisesti vuonna 928.
Peter LeBlanc

Peter LeBlanc (s. 3. helmikuuta 1988 Hamilton, Ontario, Kanada) on kanadalainen jääkiekkoilija, joka pelaa Orberliga-joukkue ESC Moskitos Essenissa. Hän on pelipaikaltaan keskushyökkääjä, mutta LeBlanc osaa pelata myös laidassa. Hän on pelannut myös yhden NHL-ottelun Washington Capitalsissa kaudella 2013–2014.
Ura.
OHL-joukkue Barrie Colts varasi LeBlancin 142. pelaajana vuonna 2004, mutta hän ei kuitenkaan koskaan siirtynyt CHL:ään. LeBlanc pelasi kaksi seuraavaa kautta OPJHL-junioriliigaa Hamilton Red Wingsissa, jossa hänet palkittiin kauden 2004–2005 päätteeksi liigan vuoden tulokkaana. Kaudella 2005–2006, kevään 2006 pudotuspeleissä LeBlanc oli Red Wingsin paras maalintekijä ja hän jakoi joukkueen sisäisen pistepörssin voiton Kyle Zettlerin kanssa tehoilla 8+8=16.
Chicago Blackhawks varasi LeBlancin seitsemännellä kierroksella 186. pelaajana . Vuodet 2006–2010 hän kävi New Hampshiren yliopistoa. Kaudella 2008–2009 LeBlanc oli joukkueensa kolmanneksi paras pistemies tehoilla 14+16=30. Kaudella 2009–2010 hän nousi UNH:n kapteeniksi ja johdatti joukkueen Hockey Eastin runkosarjan mestaruuteen. LeBlanc ei yliopistovuosiensa vuoksi solminut NHL-sopimusta voimassa olleen varauksensa aikana, mutta hän siirtyi kuitenkin Blackhawksin organisaatioon solmittuaan vapaana agenttina vuoden mittaisen AHL-sopimuksen Rockford IceHogsin kanssa. LeBlancin tulokaskausi 2010–2011 toi siellä 57 runkosarjaottelussa tehot 12+18=30. Hän pelasi osan kaudestaan myös ECHL-joukkue Toledo Walleyessa. LeBlanc valittiin myös ECHL:n tähdistöotteluun. Kesäkuussa 2011 hän teki vuoden mittaisen jatkosopimuksen IceHogsin kanssa.
Kaudella 2011–2012 LeBlanc oli tehoilla 24+20=44 IceHogsin paras maalintekijä ja toiseksi paras pistemies Brandon Pirrin jälkeen. Huhtikuussa 2012 hän teki vuoden mittaisen NHL-sopimuksen Chicago Blackhawksin kanssa. LeBlanc vietti alkukauden 2012–2013 lähinnä NHL:n työsulun vuoksi kokonaan farmijoukkue IceHogsissa, kunnes tammikuun 2013 lopulla Blachawks kauppasi hänet Washington Capitalsiin vaihdossa Mathieu Beaudoiniin. Loppukauden LeBlanc vietti farmijoukkue Hershey Bearsissa. Heinäkuussa 2013 hän teki vuoden mittaisen ja kaksisuuntaisen jatkosopimuksen Capitalsin kanssa. Kaudella 2013–2014 LeBlanc pelasi ensimmäisen ja toistaiseksi ainoan NHL-ottelunsa runkosarjan viimeisellä kierroksella 13. huhtikuuta 2014 Tampa Bay Lightningia vastaan. Hän sai ottelussa jääaikaa 9.26 minuuttia.
LeBlanc siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon, jota hän oli kauden päätteeksi nostamassa SHL:ään. Kaudeksi 2015–2016 LeBlanc siirtyi vuoden mittaisella sopimuksella SM-liigajoukkue Hämeenlinnan Pallokerhon riveihin. Hän kuitenkin osoittautui pettymykseksi ja teki 46 runkosarjaottelussa tehot 2+8=10, kunnes LeBlancin sopimus purettiin yhteisymmärryksessä helmikuussa 2016.
Syyskuussa 2016 LeBlanc teki sopimuksen ECHL-joukkue Cincinnati Cyclonesin kanssa.
Krkan kansallispuisto

Krkan kansallispuisto on Šibenik-Kninnin piirikunnassa, samannimisen joen varrella sijaitseva puisto.
Historia.
Krkan joen saarella, Visovacissa, oli keskiajalla luostari. Saarella oli myös kirkko. Se julistettiin kansallispuistoksi vuonna 1985 ja toimii nykyään myös turistikohteena.
ROPS (Roll Over Protection System)

ROPS (Roll Over Protection System) on Volvon kehittämä henkilöautojen ympäriajosuojausjärjestelmä. Järjestelmät eroavat toisistaan suuresti riippuen siitä, onko kyseessä avoauto vai katumaasturi. Ensimmäistä kertaa ROPS esiteltiin Volvo C70:ssä vuonna 1998 ja Volvo XC90:ssä vuonna 2002. Järjestelmä on myös käytössä XC60-katumaasturissa, joka esiteltiin vuonna 2008. 
Volvo C70 -avoautossa järjestelmä koostuu kahdesta pyroteknisesti nousevasta metalliturvakaaresta, jotka on sijoitettu takaistuinten pääntukien taakse. Ne aktivoi gyroskooppinen anturi. Kun kallistuskulma on yli 38 astetta, järjestelmä nostaa kaaret automaattisesti, jotta selviytymistila auton sisällä säilyisi.
Vuonna 2005 esitellyssä toisen sukupolven C70:ssä on kovakatto, joten kaaret laukeavat takalasin läpi, jos katto on ylhäällä. Tämän vuoksi niissä on pienet metalliset piikit, jotka rikkovat lasin ja varmistavat oikean suojaavan toiminnan.
Vuonna 2002 esitellyssä katumaasturi XC90:ssä järjestelmä on erilainen. Autossa on erityisen luja booriteräksinen turvakehikko, joka auttaa säilyttämään selviytymistilan auton sisällä. Sivuturvatyynyt laukaisee gyroskooppinen anturi, kun ympäriajo on väistämätön. Tyynyt pysyvät täyttyneinä, jotta ne suojaisivat auton matkustajia parhaalla mahdollisella tavalla.
Visovac

Visovac on Krkan kansallispuiston saari, joka sijaitsee Krka-joella.
Merkintöjä saaresta sijoittuu 1400-luvulle, jolloin saarelle oli rakennettu vanhanaikainen luostari ja kirkko. Nykyään saari toimii erityisenä turistikohteena.
Brondan vintin taiteilijaryhmä

Brondan vintin taiteilijaryhmä oli entisen Brondinin kahvilan pesulan paikalle muodostunut taiteilijayhteisö 1950-luvulla. Brondan talo sijaitsi Helsingissä Eteläesplanadin ja Korkeavuorenkadun kulmassa. Taiteilijaryhmä halusi viedä kotimaisen ekspressionismin uudelle tasolle. Kansallisista painotuksista pyrittiin taiteessa irti, koska vallitseva kulttuurinen ilmapiiri koettiin ahtaaksi. Taiteeseen haluttiin saada kansainvälistä näkökulmaa ja muutosta. Eino Ruutsalo oli Brondan vintin johtohahmo.
Brondan vintin taiteilijaryhmään kuuluivat Ahti Lavonen, Veikko Mäkinen, Mauri Heinonen, Lasse Marttinen, Eino Ruutsalo, Olavi Haarala, Wiking Forsström, Arvo Summanen, Olavi Martikainen, Väinö Rouvinen, Juhani Harri, Yrjö Ruutu ja Hanno Karttunen.
Vähemmän kiintein sitein ryhmään kuuluivat myös Katariina Jokinen, Eero Kumlin, Kullervo Ruotsalainen, Ture Vesterlund, Kauko Kilpinen, Sacy Sand ja Armas Hursti.
Buruli-haavauma

Buruli-haavauma (tunnetaan myös nimellä Bairnsdalen haavauma, Searlsin haavauma tai Daintreen haavauma) on infektiotauti, jonka aiheuttaja on "Mycobacterium ulcerans". Infektion alkuvaiheessa on ominaista kivuton kyhmy tai turvonnut alue. Tämä kyhmy voi muuttua haavaumaksi. Haavauma voi olla suurempi ihon sisäpuolella kuin sen ulkopuolella, ja sen ympärillä voi olla turvotusta. Taudin pahetessa infektio voi levitä luuhun. Buruli-haavaumat esiintyvät yleisimmin käsissä tai jaloissa; kuume on harvinaista.
Aiheuttaja.
"M. ulcerans" vapauttaa toksiinia nimeltä mykolaktoni, joka heikentää immuunijärjestelmän toimintaa ja aiheuttaa kudoskuolemaa. Saman luokan bakteeri voi myös aiheuttaa tuberkuloosia ja lepraa ("M. tuberculosis" ja vastaavasti "M. leprae"). Taudin leviämistapa ei ole tiedossa. Veden lähteet voivat liittyä leviämiseen. Tehokasta rokotetta ei ole olemassa vuodesta 2013.
Hoito.
Jos ihmisiä hoidetaan ajoissa, kahdeksan viikon antibioottihoito tehoaa 80 %:ssa tapauksista. Hoidossa käytetään usein lääkkeenä rifampisiinia ja streptomysiinia. Streptomysiinin sijasta käytetään joskus klaritomysiinia tai moksifloksasiinia. Muuna hoitona voi olla haavauman leikkaus. Kun infektio paranee, alueelle jää yleensä arpi.
Epidemiologia.
Buruli-haavaumia esiintyy yleisimmin maaseudulla Saharan eteläpuolisessa Afrikassa, erityisesti Norsunluurannikolla, mutta sitä voi esiintyä myös Aasiassa, Länsi-Tyynenmeren alueella ja Amerikassa. Tapauksia on ilmennyt yli 32 maassa. Noin 5 000–6 000 tapausta esiintyy vuosittain. Tauti esiintyy myös useissa eläimissä. Albert Ruskin Cook kuvaili buruli-haavaumat ensimmäisenä vuonna 1897.
Juki Records

Juki Records on joensuulainen pienlevy-yhtiö, joka perustettiin syksyllä 2003 Penttilän saha -yhtyeen esikoislevyn julkaisemista varten. Virallinen yhtiöittäminen tapahtui kevättalvella 2008. Juki Recordsin omistaa Ville Karttunen.
Hullut Hattuset siirtyi vuonna 2012 Juki Recordsin levytyslistalle. Ennen Hullut Hattuset tekivät julkaisuja Pilfink Recordsin sekä Parmitti ry:n kautta. Lisäksi Pihka ja Myrsky -yhtyeen debyyttialbumi "Liikaa jotain melkein" julkaistiin Juki Recordsin kautta.
Artistit.
Nykyisin Juki Recordsille levyttävät nämä artistit:
Vladimir Jadov

Vladimir Jadov (25. huhtikuuta 1929 Leningrad, Neuvostoliitto – 2. heinäkuuta 2015 Moskova, Venäjä) oli venäläinen sosiologi.
Jadov kuului alansa ensimmäisiin, jotka alkoivat uudistaa Stalinin aikana kuollutta tutkimusta. Alalla ei ollut Neuvostoliitossa koulutusta. Filosofi Jadov kiinnostui sosiologiasta ja psykologiasta, joten hän oli niissä itseoppinut. Vielä Stalinin jälkeenkään varsinainen tieteellinen tutkimus ei ollut vapaata, sillä teorioihin suhtauduttiin porvarillisena oppina. Jadov aloitti sosiologian parissa 1960-luvun suojasään aikana, mutta kausi loppui brežneviläisyyden puristuksessa.
Andrei Žravomyslovin kanssa Jadov kirjoitti laajalti tunnetun teoksen Ihminen ja hänen työnsä (ei suom.), jonka uusi laitos Ihminen ja hänen työnsä Neuvostoliitossa ja sen jälkeen (ei suom.) ilmestyi vuonna 2003. Jadovin ympärille syntyi koulukunta, ja hänen oppilaanaan oli monta sosiologipolvea. Hän oli mukana kansainvälisissä järjestöissä ja alan lehtien toimittaja.
Jadov oli Helsingin yliopiston ja Tarton yliopiston kunniatohtori.
RN Principe Amedeo

RN Principe Amedeo () oli Italian kuninkaallisen laivaston vuonna 1872 vesillelaskettu Principe Amedeo -luokan ironclad.
Valmistus.
Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin elokuussa 1865. Alus laskettiin vesille 15. tammikuuta 1872 ja se liitettiin laivastoon 15. joulukuuta 1874.
Palvelus.
Alus poistettiin alusluettelosta vuonna 1895.
RN Palestro (1871)

RN Palestro () oli Italian kuninkaallisen laivaston vuonna 1871 vesillelaskettu Principe Amedeo -luokan ironclad.
Valmistus.
Alus tilattiin La Spezian laivastontelakalta ja sen köli laskettiin elokuussa 1865. Alus laskettiin vesille joko 30. syyskuuta tai 2. lokakuuta 1871 ja se liitettiin laivastoon 11. heinäkuuta 1875.
Palvelus.
Alus poistettiin alusluettelosta vuonna 1900.
RN Roma (1865)

RN Roma () oli Italian kuninkaallisen laivaston vuonna 1865 vesillelaskettu Roma-luokan ironclad.
Valmistus.
Alus tilattiin Genovasta La Focelta ja sen köli laskettiin helmikuussa 1863. Alus laskettiin vesille 18. joulukuuta 1865 ja se liitettiin laivastoon toukokuussa 1869.
Palvelus.
Alus poistettiin alusluettelosta vuonna 1895.
RN Venezia (1869)

RN Venezia () oli Italian kuninkaallisen laivaston vuonna 1869 vesillelaskettu Roma-luokan ironclad.
Valmistus.
Alus tilattiin Genovasta La Focelta, missä köli laskettiin helmikuussa 1863. Alus laskettiin vesille 21. tammikuuta 1869 ja otettiin palvelukseen 1. huhtikuuta 1873.
Palvelus.
Alus poistettiin 1895 alusluettelosta.